|  |  |
| --- | --- |
|  |  |



|  |  |  |
| --- | --- | --- |
| **OTSUS** | 08.05.2025 | nr 11.3-1/25/2155 |
| **taotluse rahuldamise kohta** |  |  |
|  |  |  |

|  |  |
| --- | --- |
|  |  |

P[erioodi 2021−2027 Euroopa Liidu ühtekuuluvus- ja siseturvalisuspoliitika fondide rakendamise seaduse](https://www.riigiteataja.ee/akt/dyn%3D105072022009%26id%3D111032022001%21pr10lg2)  (edaspidi *ÜSS2021\_2027*) § 8 lg 2 punkti 2, Vabariigi Valitsuse 12.05.2022 määruse nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused” (edaspidi *ühendmäärus*) § 8 lõike 1 ja riigihalduse ministri 08.03.2023 määruse nr 14 „Kättesaadavate kvaliteetsete avalike teenuste toetuse andmise tingimused ja kord“ (edaspidi *meetme määrus*) § 21 lõigete 1 ja 2 alusel, **Riigi Tugiteenuste Keskus** (edaspidi *rakendusüksus*)

**otsustab:**

1. rahuldada **Narva Linnakantselei** (edaspidi *toetuse saaja*), registrikood **75008485**, asukoht **Peetri plats 5, Narva linn, Ida-Viru maakond**, toetuse taotlus registreerimisnumbriga **2021-2027.5.01.25-0111** (edaspidi *taotlus*) projektile **„Narva linnavalitsuse avalike teenuste kättesaadavuse parendamine“** (edaspidi *projekt*).
2. Projekti kogumaksumus on **370 854,00** eurot, millest abikõlblik maksumus on  **370 854,00** eurot. Toetuse määr on kuni 70% projekti abikõlblikust maksumusest ja maksimaalne suurus **259 597,00** eurot. Omafinantseering on minimaalselt 30%, summas **111 257,00** eurot. Projekti toetatakse Euroopa Regionaalarengu Fondi vahenditest.
3. Projekti abikõlblikkuse periood on **01.04.2025 - 31.03.2027** (millest ennem taotluse esitamise kuupäeva, so **30.01.2025**, on abikõlblikud vaid määruses ettenähtud projekti ettevalmistavate tegevustega seotud kulud).
4. Projekti eesmärk, projekti toetatavad tegevused, sealhulgas riigi pikaajalises arengustrateegias kinnitatud strateegiliste sihtide ja aluspõhimõtete saavutamist toetavad tegevused, toetatavate tegevuste väljundi- ja tulemusnäitajad koos sihttasemetega ning nende eeldatav ajakava ja asukoht on kirjeldatud taotluses.
5. Toetus makstakse välja meetme määruse § 29 ning ühendmääruse § 27 ja § 28 lõike 3 alusel tegelike kulude ja ühtse määra alusel. Toetuse maksmisel lähtutakse meetme määrusest ja ühendmääruse §-dest 24–28. Toetuse saaja esitab makse saamise aluseks nõutud kuludokumendid ja tõendid rakendusüksusele e-toetuste keskkonna kaudu.
6. Toetuse saajale võib teha toetuse ettemakseid ühendmääruse §-des 30-32 ettenähtud korras.
7. Toetuse saaja ning juhul, kui projekti on kaasatud ka partner, siis partner tema teostatava tegevuse ulatuses täidab ühendmääruse 3. peatükis, meetme määruses ja Euroopa Regionaalarengu Fondi määruses (Euroopa Parlamendi ja nõukogu määrus (EL) 2021/1058, 24. juuni 2021, mis käsitleb Euroopa Regionaalarengu Fondi ja Ühtekuuluvusfondi (edaspidi fondispetsiifiline määrus) sätestatut, sh:
	1. tagab projekti elluviimise ÜSS2021\_2027, ühendmääruses, meetme määruses, fondispetsiifilises määruses, projektile kohalduvates riigiabi regulatsioonides ja esitatud taotluses ettenähtud tingimustel ning nõutud tulemuse saavutamise;
	2. tagab toetuse kasutamise taotluses kirjeldatud projekti iga toetava tegevuse väljundnäitaja, projekti tulemusnäitaja ja riigi pikaajalises arengustrateegias kinnitatud näitaja saavutamise koos sihttasemega;
	3. tagab hiljemalt projekti elluviimise lõpuks, et tal on väärindatava objekti omandi- või kasutusõigus;
	4. juhul kui projekti tegevustega antakse majanduslik eelis edasi mõnele ettevõtjale, siis tuleb sellisele ettevõtjale määrata meetme määruse § 26 lõigete 4-6 kohaselt vähese tähtsusega abi (edaspidi *edasiantav VTA*) rakendades antavale abile Euroopa Komisjoni määrust (EL) nr 2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 2023/2831, 15.12.2023). Vähese tähtsusega abi määratakse vastavalt saadud majanduslikule eelise suurusele proportsionaalselt tegevusele antava toetuse mahust. Toetuse saaja on kohustatud enne ettevõtja tegevustes osalemist veenduma, et ettevõtja ja talle antav abi vastab asjakohasele vähese tähtsusega abi määruse nõuetele. Edasiantava VTA andmed tuleb edastada peale abi andmist viivitamatult rakendusüksusele;
	5. lähtub toetuse kasutamisel ja riigihangete läbiviimisel riigihangete seaduses sätestatust juhul, kui ta on hankija riigihangete seaduse tähenduses. Kui toetuse saaja või partner ei ole hankija riigihangete seaduse tähenduses, siis tuleb ost sooritada ühendmääruse §-s 11 sätestatud korras. Partner, kes ei ole riigihangete seaduse tähenduses hankija, peab järgima riigihangete seadust, kui toetuse saaja on hankija riigihangete seaduse tähenduses;
	6. edastab riigihangete alusdokumentide eelnõu, nende muudatused ja hankelepingu muudatuse eelnõu rakendusüksusele läbivaatamiseks, kui hankelepingu eeldatav maksumus käibemaksuta on võrdne riigihanke piirmääraga või ületab seda;
	7. taotleb rakendusüksuselt taotluse rahuldamise otsuse muutmist meetme määruse § 24 ning ühendmääruse §-des 12 ja 13 toodud korras ja juhtudel enne muudatuse tegemist. Toetuse saaja võib taotluse rahuldamise otsuse muutmise avaldust esitamata muuta projekti eelarves tegevusele ette nähtud eelarverea mahtu teise eelarverea mahu arvelt kuni kümme protsenti võrreldes taotluse rahuldamise otsuses sätestatuga tingimusel, et projekti abikõlblike kulude kogumaht ja toetuse osakaal ei muutu ning juhul, kui see on lubatav tulenevalt projektile kohalduvast riigiabi regulatsioonist;
	8. võimaldab projektiga seotud tegevuste, väljundite ja tulemuste kontrollimiseks teostada kohapealset kontrolli toetuse saaja juures meetme määruses sätestatud tingimustel;
	9. esitab rakendusüksusele tähtajaks nõutud teabe ja aruanded ning teostab järjepidevat seiret projekti näitajate täitmise üle;
	10. esitab e-toetuse keskkonna kaudu meetme määruse § 28 lõike 3 kohased järgmised aruanded:
		1. vahearuande üks kord aastas 31. detsembri seisuga hiljemalt **15. jaanuaril** ja rakendusüksuse nõudmisel tihedamini;
		2. lõpparuande hiljemalt **20.04.2027**;
	11. näitab toetuse kasutamisel vastavalt Vabariigi Valitsuse 12.05.2022 määruses nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine” (edaspidi *teavitusmäärus*) kehtestatud tingimustele ja korrale, et tegemist on toetusega, kasutades selleks ettenähtud sümboolikat. Projekti toetatakse Euroopa ühtekuuluvuspoliitika fondide vahenditest. Teavitamise juhend on kättesaadav Riigi Tugiteenuste Keskuse veebilehel;
	12. säilitab toetuse saamise aluseks olevad dokumendid ja muud tõendid ÜSS2021\_2027 §-s 18 nõutud aja jooksul;
	13. võimaldab audiitoril ja kontrollijal viibida projektiga seotud ruumides ja territooriumil, andma neile projekti elluviimise ja toetuse kasutamise kohta suulisi ja kirjalikke selgitusi ning andmeid, sealhulgas väljavõtteid raamatupidamisprogrammist ja pangakontost, ning võimaldama neil teha dokumentidest koopiaid ja väljavõtteid;
	14. tagab Euroopa Parlamendi ja nõukogu määruse (EL) nr 2021/1060 artiklites 65 ja 66 nimetatud kestvuse nõude täitmise viie aasta jooksul või kolme aasta jooksul, kui tegemist on toetusega väikese või keskmise suurusega ettevõtjale;
	15. tagab, et projekti tulemusel loodud või soetatud vara jääb pärast projekti lõppemist avalikku kasutusse vähemalt viieks aastaks.
	16. juhul kui projektile on koostatud kliimakindluse tagamise hindamise tulemused, siis tagab taristu, mille kestvus on vähemalt viis aastat, kliimakindluse, järgides tulemustes toodud kohanemismeetmeid.
	17. tagab projekti elluviimiseks vajalike õigusaktides ette nähtud lubade (sh keskkonnalubade) ja kooskõlastuste olemasolu.
	18. tagab, et soetatud vara kasutamisel ei kasutata fossiilkütuseid (nt diiselkütus, bensiin).
8. Rakendusüksus võib peatada maksetaotluse menetlemise osaliselt või täielikult ühendmääruse §-s 33 sätestatud juhul.
9. Rakendusüksus teeb finantskorrektsiooni otsuse ÜSS2021\_2027 §-s 28 ja ühendmääruse §-s 34 sätestatud alustel. Ebaseadusliku ja väärkasutatud riigiabi tagasinõudmise korral juhindutakse konkurentsiseaduse §-s 42 sätestatust, kui Euroopa Liidu õigusest ei tulene teisiti.
10. Taotluse rahuldamise otsuse võib rakendusüksus osaliselt või täielikult kehtetuks tunnistada ühendmääruse § 14 lõigetes 1 ja 2 nimetatud juhtudel.

**Otsuse vaidlustamine**

Otsuse peale võib esitada vaide Riigi Tugiteenuste Keskusele ÜSS2021\_2027 2. peatüki 8. jaos ja haldusmenetluse seaduses sätestatud tingimustel ja korras 30 päeva jooksul, arvates päevast, mil vaide esitaja sai või pidi teada saama oma õiguste rikkumisest.

Meetme eest vastutav ministeerium on Regionaal- ja Põllumajandusministeerium.

(allkirjastatud digitaalselt)

Tiina Sams

toetuste rakendamise osakonna juhataja

|  |  |
| --- | --- |
| Koostaja: | Kaidar Viikman |
|  | 5192 3484 |
|  | kaidar.viikman@rtk.ee |